
Innhold etter vanskelighetsgrad



Q: Spørsmål tilrettelagt for nysgjerrige barn og ungdom

Hvor i all verden? #1

Dyr og planter

Lett blanding #1

Lett blanding #2

Lett blanding #3

Lett blanding #4

Lett blanding #5

Lett blanding #6

QQ: For de fleste

Allmennquiz #1

Religion, mytologi og legender

Allmennquiz #2

Allmennquiz #3

I hvilket år skjedde det? #1

Allmennquiz #4

I hvilket land eller i hvilken delstat er … hovedstad? #1

Allmennquiz #5

Allmennquiz #6

I hvilket land eller i hvilken delstat er … hovedstad? #2

Allmennquiz #7

I hvilket land eller i hvilken delstat er … hovedstad? #3

Allmennquiz #8

Historie #4

Litteratur #3

Geografi #2

Allmennquiz #10

Vitenskap og teknologi #3

Ord, språk og ordspråk #1 – Hvilket ord?

Allmennquiz #11

Menneske og medisin #1

Ord, språk og ordspråk #2

Mat og drikke #1

Allmennquiz #12

Menneske og medisin #2

Allmennquiz #13

Allmennquiz #14

Musikk #3

Allmennquiz #15

Allmennquiz #16

Sport #4

Natur #2

Mat og drikke #3

Sport #5

Natur #3

Allmennquiz #18

Mat og drikke #4

Spilte skuespilleren i denne filmen?

Film #4

Sport #7

QQQ: For alle som liker en mer utfordrende spørrelek

Svaret er et tall #1

Forhenværende statsledere #1

Hvem mangler?

Historie #1

Forhenværende statsledere #2

Svaret er et tall #2

Historie #2 – I hvilket århundre …?

To riktige svar

Hvem hadde sangen …? #1

TV #1

Litteratur #1

Musikk #1

Historie #3

TV #2

TV #3

Vitenskap og teknologi #1

Geografi #1 – De tre første på listen

Sport #1

Hvem ble verdensmester i …?

Allmennquiz #9

Hvem tipper nærmest?

Hvem hadde sangen …? #2

Musikk #2 – Kjenningsmelodier på film og TV

Mote og livsstil #1

Mat og drikke #2

Menneske og medisin #3

Mote og livsstil #2

Natur #1

Musikk #4

Film #1

Musikk #5

Allmennquiz #17

Film #2

Musikk #6

Film #3

Sport #6

Geografi #4

Geografi #5

Fin-kultur #1

Hvor i all verden? #2

Fin-kultur #2

Design og arkitektur

I hvilket år skjedde det? #2

Litteratur #2

Vitenskap og teknologi #2

Litteratur #4

Historie #5

Vitenskap og teknologi #4

Historie #6

Sport #2 – De tre første på listen

Sport #3 – Fotball

Geografi #3 – Delstatshovedsteder i USA


Innledning



Quiz kan nytes når som helst og hvor som helst. Og tid og anledning håper jeg du har i påsken, etter skituren hvor du ble overrasket av vått sludd, og når du endelig har fått fyr i den våte veden i peisen. Quizboken du nå holder i hånden, inneholder 1000 spørsmål og svar fordelt på 100 ulike kategorier, så forhåpentligvis er det mye for noen hver her. Som et lite hjelpemiddel er alle kategoriene utstyrt med en vanskelighetsgrad, men disse bør ikke leses for bokstavelig. Alt avhenger av interesse, og det er heller ikke slik at kategori 4 inneholder kun vanskelige spørsmål, og kategori 1 kun lette spørsmål.

Vanskelighetsgrader

Q: Spørsmål tilrettelagt for nysgjerrige barn og ungdom

QQ: For hele familien

QQQ: For alle som liker en mer utfordrende spørrelek

QQQQ: For alle som liker å teste ut eksperten i seg

Kort om retteregler

Den som leser opp spørsmålene og vurderer svarene mot fasiten, er quizmaster. En god quizmaster bør være raus, men konsekvent. I tillegg bør hun selvsagt se an «publikummet». Quiz skal jo være gøy, men hva som er gøy, varierer fra person til person og gruppe til gruppe. Når det gjelder å godkjenne svar, eller gi mer hint enn det som står i spørsmålet, bør man være snillere mot de yngste enn mot de mer konkurranselystne i familien. Men man må være konsekvent innenfor hver av disse gruppene, hvis ikke kan det bli dårlig stemning!

I tillegg er det en del regler som er ganske gjengse i quiz-sammenheng: Med mindre det spørres om noe annet, holder det med etternavn på personer, eventuelt et kunstnernavn hvis det er dette personen er mest kjent under. For kongelige og lignende må man svare med kongenavn og i tillegg regentnummer, kallenavn eller etternavn. Som eksempel skal altså Olav den hellige, Olav Digre, Olav 2. eller Olav Haraldsson alle godkjennes for hvilken konge som falt på Stiklestad i 1030, men ikke bare kong Olav. For svar hvor ordet er på et språk som er svært fremmed for oss, eller bare er et langt og kronglete ord, bør også quizmaster utvise en god dose raushet. Hvis du vet at svaret på hvilken fugl som har det lengste vitenskapelige navnet, er Griseotyrannus aurantioatrocristatus, blir det for strengt å kreve at du uttaler eller staver det 100 prosent korrekt. Det norske navnet (gnisttyrann) bør imidlertid kunne uttales eller skrives omtrent riktig. Husk at quiz er en kunnskapskonkurranse og ikke en stave- eller uttalekonkurranse!

Litt om land: Hva som regnes som et selvstendig land, er ikke enhetlig definert og har selvsagt sterke politiske implikasjoner. Men i denne boken vil landene det spørres etter, være disse 199: FNs 193 medlemsland, de to observatørstatene til FN, Vatikanstaten og Palestina, samt Taiwan, Kosovo, Niue og Cook Islands. Det er også andre land som er de facto selvstendige, men antallet andre land som anerkjenner dem, er ingen eller få, og da ofte bare av åpenbare geopolitiske årsaker. Hvis svaret er et av disse «anerkjent-av-få landene», vil det komme fram av spørsmålet. Når det gjelder Storbritannia, er Storbritannia landet, mens England, Wales, Skottland og Nord-Irland er ikke-suverene deler av Storbritannia, på norsk omtalt som riksdeler. Allikevel omtales disse ofte som land i gitte sammenhenger, kanskje særlig i lagidretter, hvor de tradisjonelt har stilt med egne landslag.

Men hvordan dere velger å gjøre dette, er selvsagt helt opp til dere (bare husk at raus, men konsekvent dømming sjelden er feil!).

Glad påsk og god quiz!

Jarle Enerud

NB! Tilbakemeldinger og ønsker mottas med glede og kan sendes forlaget.


Allmennquiz #1



1. Hvilket kort ord deles av en stjerne i stjernebildet Lyren, en norsk kommune og etternavnet til en artist som hadde sin største hit i 1987? Tittelen på denne hiten inneholder like mange bokstaver som svaret og slutter på samme bokstav.

2. Med et maritimt navn, hva kaltes lettølet som ble produsert fra 1972 til 1985? Det ble produsert med samme oppskrift og etikett av alle Bryggeriforeningens medlemmer.

3. Hva het grunnleggeren av frukt- og grøntgrossisten BAMA?

4. Hva het den karakteristiske bilmodellen til Citroën hvor toppmodellen hadde en motor på hele 32 hestekrefter? På norsk fikk den tilnavn som «bærplukker», og man kunne ofte se den med blomsterkasse bakpå.

5. Hvilken norsk interiørbutikkjede med 14 butikker gikk konkurs i 2025? Kjeden var kjent for møbler i tre med et gammeldags formspråk, gjerne tilsynelatende slitt.

6. Hvilke to norske forfattere skrev i sjangeren de selv kalte fabelprosa? I dag vil mange kalle det science fiction, grøsser og fantasy.

7. Hvilket konkurranseprogram har vært ledet av Mikkel Niva og med blant andre Mona Pahle Bjerke og Lars Elling som dommere?

8. Hva er artistnavnet til DJ-en Tom Stræte Lagergren fra Flisa? Navnet kommer av en feiluttalelse av «Hakuna Matata».

9. I hvilket dataspill skal vår helt unngå å bli tatt av Blinky, Pinky, Inky og Clyde, som jager ham gjennom hele spillet?

10. Med en farge som en del av svaret, hva var det folkelige navnet på de håndskrevne bøkene som inneholdt medisinske råd og magiske formularer? Tittelen på bøkene var Cyprianus, eller Cypriani Kunstbog, oppkalt etter en kristen biskop og martyr.



 

Svar: Allmennquiz #1

1. Vega (og hiten til Suzanne Vega er «Luka»)

2. Briggøl eller Brigg

3. Christian Marius Emil Matthiessen (BAMA er en forkortelse for Banan-Matthiessen.)

4. 2CV

5. Home & Cottage

6. Jon Bing og Tor Åge Bringsværd

7. Portrettmesterskapet

8. Matoma

9. Pac-Man (De fire nevnte er spøkelsene som jager Pac-Man.)

10. Svarteboka

